**NOTIFICARE**

în temeiul articolului 10 al Protocolului privind evaluarea strategică de mediu la Convenția privind evaluarea impactului asupra mediului în context transfrontalier la Convenția (Convenția de la Espoo)

pentru

**PLANUL NAȚIONAL INTEGRAT PRIVIND ENERGIA ȘI CLIMA, REPUBLICA MOLDOVA, 2030**

|  |  |
| --- | --- |
| **DESCRIEREA INFORMAȚIEI CARE TREBUIE INCLUSĂ** | **INFORMAȚIA** |
| *Numele planului* | Planul Național Integrat Privind Energia și Clima, Republica Moldova, 2030 |
| *Tipul și sectorul Planului ( ex. plan local de utilizare a terenului, strategia națională energetică)* | Nivel național, sectorul energiei |
| *Acoperire teritorială* | Teritoriul național + proiecte transfrontaliere comune de dezvoltare a infrastructurii energetice cu România și Ucraina |
| *Conținutul principal și scopul planului (ex. stabilirea cadrului pentru proiecte, determinarea utilizării terenului) și legăturile sale cu alte planuri sau programe* | Planul Național Integrat Privind Energia și Clima, Republica Moldova (PNIEC, RM), a fost elaborat în conformitate cu prevederile Comunității Energetice (CEn), respectiv:   * Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța Uniunii Energetice și a acțiunilor climatice; * Recomandarea 2018/01/MC-EnC privind pregătirea pentru dezvoltarea planurilor energetice și climatice naționale integrate de către părțile contractante la Comunitatea Energiei; * Decizia Consiliului Ministerial al Comunității Energetice nr. 2022/02/MC-EnC de modificare a Deciziei Consiliului ministerial nr. 2021/14/MC- EnC de modificare a anexei I la Tratatul de instituire a Comunității Energiei și de încorporare a Directivei (UE) 2018/2001, a Directivei (UE) 2018/2002, a Regulamentului (UE) 2018/1999, a Regulamentului delegat (UE) 2020/1044 și a Regulamentului de punere în aplicare (UE) 2020/1208 în acquis-ul comunitar al Comunității Energiei; * Decizia Consiliului ministerial nr. 2021/14/MC- EnC de modificare a anexei I la Tratatul de instituire a Comunității Energiei și de încorporare a Directivei (UE) 2018/2001, a Directivei (UE) 2018/2002, a Regulamentului (UE) 2018/1999, a Regulamentului delegat (UE) 2020/1044 și a Regulamentului de punere în aplicare (UE) 2020/1208 în acquis-ul comunitar al Comunității Energiei.   și în acord cu obiectivele propuse în Strategia Energetică a Republicii Moldova cu perspectiva anului 2050, (elaborată la faza de concept) pentru a răspunde cerințelor politicii energetice europene privind:   * Respectarea țintelor introduse de Decizia 2022/02/MC, respectiv: * ponderea energiei din surse regenerabile în consumul final de energie trebuie să fie de minim 27% în anul 2030, * creșterea consumului total de energie primară va fi de cel mult 3000 de ktep în anul 2030, iar a consumului total final de energie de cel mult 2800 de ktep în anul 2030, * reducerea emisiilor nete de gaze cu efect de seră (GES) cu 68,6% în anul 2030 (pentru malul drept al râului Nistru) față de nivelul anului de referință 1990, (inclusiv sectorul: folosința terenurilor, schimbarea categoriei de folosință a terenurilor și silvicultură – FTSCFTS); * dezvoltarea sectorului energetic ținând cont de prevederile Uniunii Energetice pentru toate cele 5 dimensiuni, securitate energetică, piața internă a energiei, eficiență energetică, decarbonizare și cercetare, inovare și competitivitate; * liberalizarea pieței energiei și adaptarea ei la standardele europene, * integrarea pe piața ENTSO a energiei electrice și a gazelor naturale, * promovarea energiei din surse regenerabile și a măsurilor de eficiență energetică, * impulsionarea implementării măsurilor de dezvoltare cu emisii reduse de GES, * introducerea mecanismelor moderne de echilibrare a sectorului electroenergetic și de asigurare a flexibilității, * încurajarea implementării proiectelor de interconectare la sistemul energetic al UE * promovarea convergenței între politicile publice și măsurile implementate în sectorul energetic și cel al protecției mediului înconjurător etc.   PNIEC RM include descrierea, modelarea și analiza a două scenarii: în baza politicilor și măsurilor sau grupurilor de măsuri existente, și în baza politicilor și măsurilor sau grupurilor de măsuri planificate. Din această perspectivă, realizarea obiectivelor și atingerea țintelor fixate de CEn și asumate de Republica Moldova în baza tratatelor internaționale va fi realizată prin implementarea scenariului cu măsuri planificate, scenariul cu măsuri existente servind în calitate de cadru de referință de tip *business as usual*. Documentul prezintă măsuri și acțiuni reprezentate prin dezvoltarea cadrului legislativ și proiectele majore ce se intenționează a fi implementate în perioada 2025-2030.  Scopul este atingerea unui grad maxim de transparență în ceea ce privește dezvoltarea sectorului energetic ținând cont de aspectele schimbărilor climatice și de obținere a unui grad cât mai mare de independență energetică a țării.  Evenimentele în plan regional și mondial din ultima perioadă au avut consecințe directe asupra sectorului energetic al Republicii Moldova și au accelerat anumite transformări sistemice. Provocările legate de asigurarea securității de aprovizionare cu resurse energetice, creșterea vertiginoasă a prețurilor la gazele naturale și la produsele petroliere și utilizarea considerentelor de tip energetic ca instrument în confruntările geopolitice poartă un caracter complex și multidimensional. Cooperarea cu partenerii de dezvoltare, și în special cu statele vecine (România, Ucraina) și cu Uniunea Europeană în cadrul Comunității Energetice este un element central al procesului de dotare a țării cu capacitățile și cu instrumentarul juridic și legal necesar pentru modernizarea și eficientizarea sectorului energetic. Într-un context similar, participarea Republicii Moldova în procesele de monitorizare și raportare din cadrul CONUSC contribuie la menținerea unui rol activ al țării în combaterea schimbărilor climatice.  În acest context, la elaborarea Planului Național Integrat Privind Energia și Clima, Republica Moldova, s-au luat în considerare prevederile menționate în mai multe documente strategice / legislative, de la nivelul UE (menționate mai sus), dar și naționale, ca de exemplu Strategia națională de dezvoltare „Moldova Europeana 2030”, Planul de dezvoltare a rețelei pe zece ani a OST Moldova, Planul de dezvoltare pe zece ani al Moldovagaz și Vestmoldtransgaz etc. |
| *Dacă Planul este obligatoriu* | Planul Național Integrat privind Energia și Clima, Republica Moldova, a fost elaborat în conformitate cu prevederile:   * Regulamentului (UE) 2018/1999 al Parlamentului European și al Consiliului din 11 decembrie 2018 privind guvernanța Uniunii Energetice și a acțiunilor climatice; * Legii nr. 139/2018 cu privire la eficiența energetică, completată de Legea nr. 281/2023 pentru modificarea unor acte normative (instituirea mecanismului de guvernanță energetică și a acțiunilor climatice, facilitarea dezvoltării proiectelor de infrastructură energetică) * Strategiei Energetice 2050, a Republicii Moldova (concept). |
| **DOCUMENTE TRANSMISE** | |
| *Draft Plan* | Planul Național Integrat privind Energia și Clima, Republica Moldova este anexat la Notificare. |
| *Raport privind evaluarea strategică de mediu* | Raportul privind evaluarea strategică de mediu (include și elemente de evaluare a biodiversității pentru siturile Emerald) este anexat la Notificare. |
| *Alte documente* | - |
| *Limba în care documentele au fost sau vor fi traduse* | Documentele anexate la Notificare sunt prezentate în limba română cât și în limba engleză. |
| *Descrierea procedurii de luare a deciziilor și a procedurii de evaluare strategică de mediu (ESM) în Partea de origine* | Planul se află în procedură de evaluare strategică de mediu (ESM), coordonată de Ministerul Mediului al Republicii Moldova.  Ministerul Mediului al Republicii Moldova este autoritatea responsabilă cu derularea procedurii ESM la nivel național, cât și în context transfrontalier.  Prin prezenta Notificare, Republica Moldova aplică procedura de consultare transfrontralieră a țărilor care sunt susceptibile a fi afectate de implementarea Planului (România, Ucraina).  Dacă țările notificate intenționează să participe la derularea procedurii ESM, Republica Moldova așteaptă comentarii și puncte de vedere din partea publicului afectat și a autorităților care constituie părți interesate.  Dezbaterea publică va fi organizată online.  După încheierea procedurii ESM, Planul Național Integrat privind Energia și Clima, Republica Moldova va fi aprobat prin Hotărâre de Guvern de către Guvernul Republicii Moldova. |
| *Descrierea etapelor procesului de planificare* | Procedura de planificare constă în parcurgerea următoarelor etape:   * Elaborarea Planului Național Integrat privind Energia și Clima, Republica Moldova; * Desfășurarea procedurii ESM la nivel național și în context transfrontalier; * Luarea în considerare a rezultatelor consultărilor naționale și transfrontaliere, inclusiv a părerilor emise de Secretariatul Comunității Energetice; * Finalizarea procedurii ESM și emiterea avizului de mediu; * Aprobarea Planului Național Integrat privind Energia și Clima, Republica Moldova prin Hotărâre de Guvern. |
| *Temeiul juridic al procesului de planificare (citarea regulamentului sau alt temei juridic)* | Regulamentul (UE) 2018/1999 din 11 decembrie 2018 privind guvernanța Uniunii Energetice și acțiunea pentru climă menționează la capitolul 2, articolul 3, aliniatul 1, următoarele: „Până la 30 iunie 2024 și, ulterior, până la 1 ianuarie 2029 și la fiecare zece ani, fiecare parte contractantă notifică secretariatului un plan național integrat privind energia și clima. Planurile conțin elementele prevăzute la alineatul (2) din prezentul articol și în anexa I. Primul plan acoperă perioada 2025-2030, ținând seama de perspectiva pe termen lung. Planurile ulterioare acoperă perioada de zece ani care urmează imediat după încheierea perioadei acoperite de planul anterior.”  În legislația națională, Legea nr. 139/2018 cu privire la eficiența energetică, completată prin Legea nr. 281/2023 pentru modificarea unor acte normative (instituirea mecanismului de guvernanță energetică și a acțiunilor climatice, facilitarea dezvoltării proiectelor de infrastructură energetică), prevede următoarele:  Art. 5 alin. (1) „Organul central de specialitate al administrației publice în domeniul energeticii (în continuare – organ central de specialitate în domeniul energeticii) are următoarele atribuții:  a2) elaborează și promovează proiectul strategiei energetice și al planului național integrat privind energia și clima;  e) monitorizează implementarea strategiei energetice și a planului național integrat privind energia și clima, a programelor de stat de dezvoltare și de investiții în domeniul energeticii, elaborează raportul național integrat privind energia și clima prevăzut la art. 73.” |
| *Descrierea procedurii ESM, inclusiv participarea Părții afectate* | Conform legislației naționale în vigoare (Legea nr. 11/2017 privind evaluarea strategică de mediu și Ordinului MADRM nr. 219/2018 cu privire la aprobarea Ghidului referitor la efectuarea procedurii privind evaluarea strategică de mediu) de transpunere a Directivei 2001/42/CE a Parlamentului European și a Consiliului din 27 iunie 2001 privind evaluarea efectelor anumitor planuri și programe asupra mediului, Ministerul Energiei al Republicii Moldova a finalizat:   * Planul Național Integrat privind Energia și Clima, Republica Moldova; * Raportul privind evaluarea strategică de mediu (include și elemente de evaluare a biodiversității pentru siturile Emerald).   și le-a transmis către Ministerul Mediului al Republicii Moldova.  Aceste documente au fost puse la dispoziția publicului pe site-ul Ministerul Energiei al Republicii Moldova (<https://energie.gov.md/ro/content/proiecte-initiate> ), precum și pe pagina web a Ministerului Mediului al Republicii Moldova (<https://mediu.gov.md/ro/content/evaluare-strategic%C4%83-de-mediu-la-nivel-na%C8%9Bional> ).  Ministerul Mediului al Republicii Moldova notifică țările susceptibil a fi afectate de implementarea Planului (România, Ucraina) și transmite anexat Planul Național Integrat privind Energia și Clima, Republica Moldova, Raportul privind evaluarea strategică de mediu (include și elemente de evaluare a biodiversității pentru siturile Emerald) adresând invitația de participare la consultare în procedura ESM, înainte de adoptarea planului.  În cazul în care părțile notificate doresc să înceapă consultările cu privire la posibilele efecte transfrontaliere asupra mediului, inclusiv a sănătății, acestea au obligația să pună la dispoziția publicului și autorităților proprii documentele primite pentru a solicita comentarii și opinii. Toate comentariile și opiniile, dacă este posibil și în format editabil, vor fi transmise Ministerul Mediului al Republicii Moldova pentru a fi luate în considerare în procedura ESM.  Decizia finală cu privire la Planul Național Integrat privind Energia și Clima, Republica Moldova va fi pusă la dispoziția autorităților părților afectate. |
| *Temeiul juridic pentru procedura ESM (citarea regulamentului sau alt temei juridic)* | Directiva 2001/42/CE a Parlamentului European și a Consiliului din 27 iunie 2001 privind evaluarea efectelor anumitor planuri și programe asupra mediului, transpusă prin:   * Legea nr. 11/2017 din privind evaluarea strategică de mediu, și * Ordinul nr. 219/2018 cu privire la aprobarea Ghidului referitor la efectuarea procedurii privind evaluarea strategică de mediu. |
| *Faza actuală a procesului de planificare și a procedurii ESM* | Elaborarea Planului Național Integrat privind Energia și Clima, Republica Moldova a început în noiembrie 2022.  Procedura ESM a fost inițiată în februarie 2023.  Conform legislației naționale, pentru PNIEC al Republicii Moldova s-au derulat și se vor derula (după caz) următoarele etape în procedura ESM:   * ETAPA EVALUĂRII PREALABILE: Ministerul Energiei a notificat Ministerul Mediului (Direcția Politici de Prevenire a Poluării) cu privire la elaborarea PNIEC Moldova, prin transmiterea unei Notificări; Ministerul Mediului a examinat informațiile transmise, s-a consultat cu autoritatea sanitară (Ministerul Sănătății), a ținut cont de opinia publicului, a eliberat avizul de evaluare prealabilă nr. 04-10 / 16-12, din 31.07.2023 și l-a publicat pe pagina web oficială; * ETAPA DE DETERMINARE A DOMENIULUI DE APLICARE A RAPORTULUI PRIVIND EVALUAREA STRATEGICĂ DE MEDIU: A fost întocmit un Raport pentru determinarea scopului ESM, transmis de Ministerul Energiei către Ministerul Mediului, care, în urma consultării cu Ministerul Sănătății și cu publicul interesat, a emis avizul 04-07/2723 din 17.11.2023, și l-a publicat pe pagina web oficială; * ETAPA DE ÎNTOCMIRE A RAPORTULUI PRIVIND EVALUAREA STRATEGICĂ DE MEDIU (ESM): A fost întocmit Raportul privind evaluarea strategică de mediu (include și elemente de evaluare a biodiversității pentru siturile Emerald), transmis de Ministerul Energiei către Ministerul Mediului. Ministerul Mediului l-a transmis spre consultare către Ministerul Sănătății, Comisia de Experți, Ministerul Mediului, Apelor și Pădurilor România, Ministerul Mediului Ucraina și Secretariatul Comunității Energetice. * ETAPA DE EMITERE A AVIZULUI DE MEDIU.   Documentele au fost puse la dispoziția publicului pentru consultare și primirea comentariilor pe pagina web a Ministerului Mediului al Republicii Moldova:  <https://mediu.gov.md/ro/content/evaluare-strategic%C4%83-de-mediu-la-nivel-na%C8%9Bional>  și pagina web a Ministerului Energiei Republica Moldova:  <https://energie.gov.md/ro/content/rapoarte> . |
| *Perioada de timp prevăzută pentru continuarea procesului de planificare și a procedurii ESM* | Data estimată pentru finalizarea procedurii ESM a PNIEC al Republicii Moldova: Trimestrul 3, 2024. |
| *Procesul și calendarul prevăzute pentru posibila adoptare a Planului* | Data estimată pentru aprobarea de către Guvernul Republicii Moldova a Planului: Trimestrul 3, 2024. |
| **INFORMAȚII PRIVIND PROCESUL DE PARTICIPARE A PLUBLICULUI ÎN PARTEA DE ORIGINE** | |
| **Oportunități de participare ale publicului** | |
| *Data de începere și de încheiere pentru ca publicul să transmită comentarii cu privire la Raportul privind evaluarea strategică de mediu și proiectul de Plan* | Publicul poate formula comentarii asupra Planului, Raportul privind evaluarea strategică de mediu (include și elemente de evaluare a biodiversității pentru siturile Emerald), în conformitate cu baza legală pentru procedura ESM. Publicul poate transmite comentarii pe toată durata perioadei stabilite pentru consultarea raportului, dar și în timpul dezbaterii publice ce se va organiza conform prevederilor din:   * Legea nr. 11/2017 din 02.03.2017 privind evaluarea strategică de mediu, și * Ordinul nr. 219/2018 cu privire la aprobarea Ghidului referitor la efectuarea procedurii privind evaluarea strategică de mediu. |
| *Modul în care publicul este informat despre procesul de participare a publicului* | Publicul este informat în diferite etape ale procedurii ESM prin publicarea de anunțuri pe site-ul Ministerului Mediului și Ministerului Energiei. Anunțurile publice includ perioada de analiză și transmitere a comentariilor, dar și ora, data, modul/locul dezbaterii publice și documentele ce pot fi consultate și asupra cărora pot fi transmise comentarii. |
| *Dacă se organizează o dezbatere publică, și dacă da, când are loc aceasta* | Dezbaterea publică va fi organizată și anunțată în timp util, în conformitate cu termenele prevăzute în procedura ESM. |
| *Modul în care publicul este informat cu privire la adoptarea planului și modul în care informațiile specificate la art. 6, alin. 1-5 din Directiva 2001/42/CE, transpuse prin art. 10 al Legii nr. 11/2017, respectiv Secțiunea 3 (art. 65 – 74) a Ordinului nr. 219/2018, și respectiv sunt puse la dispoziția publicului* | La adoptarea Planului, publicul și autoritățile din Republica Moldova implicate în procesul ESM vor fi informate.  Planul va fi disponibil publicului împreună cu un proces verbal care rezumă modul în care au fost integrate în acesta considerentele asupra mediului, inclusiv cele cu privire la sănătate, cum au fost luate în considerare observațiile primite, motivele alegerii acestuia în lumina alternativelor rezonabile avute în vedere. |
| *Perioada de timp preconizată pentru transmiterea comentariilor și a întrebărilor de către publicul Părții afectate asupra proiectului de Plan și a raportului de mediu* | Republica Moldova așteaptă comentarii și întrebări din partea publicului și autorităților părților afectate asupra Planului, Raportului privind evaluarea strategică de mediu (include și elemente de evaluare a biodiversității pentru siturile Emerald) până la data de 4 mai 2024, conform prevederilor art. 11, aliniat 3 din Legea 11/2017, cu modificările și completările ulterioare. |
| *Autoritatea responsabilă pentru procedura de planificare a Planului* | Ministerul Energiei al Republicii Moldova |
| *Autoritatea/Instituția responsabilă pentru adoptarea Planului* | Guvernul Republicii Moldova |
| *Autoritatea responsabilă pentru decizia ESM* | Ministerul Mediului al Republicii Moldova |
| **PĂRȚI AFECTATE** | |
| *Lista părților cărora le-a fost transmisă Notificarea* | România, Ucraina |
| **Punct de contact pentru procedura transfrontieră** | |
| *Autoritatea responsabilă pentru coordonarea activităților legate de procedura transfrontieră ESM* | Ministerul Mediului al Republicii Moldova  Direcția Politici de Prevenire a Poluării  Bulevardul Ștefan cel Mare și Sfânt, 162 mun. Chișinău, Republica Moldova  E-mail: [cancelaria@mediu.gov.md](mailto:cancelaria@mediu.gov.md)  Telefon/Fax: +373 22 204 587 |
| *Termen limită pentru răspuns la Notificare* | Părțile afectate vor informa Republica Moldova dacă intenționează să participe la procedura ESM până la data de 4 mai 2024. |
| *Termenul limită pentru transmiterea comentariilor la proiectul de Plan și la raportul privind evaluarea strategică de mediu de către autoritățile Părții afectate (dacă acesta diferă de cel de sus)* | Republica Moldova așteaptă comentarii de la părțile posibil afectate cu privire la Plan, Raportul privind evaluarea strategică de mediu (include și elemente de evaluare a biodiversității pentru siturile Emerald) până la 4 mai 2024. |
| **Mijloace de comunicare** | |
| *Mijloace prin care sunt trimise scrisori din partea Părții de origine (de ex. e-mail, fax, poștă, prin ambasadă)* | Prin e-mail la următoarele Puncte Focale pentru Protocolul ESM  Pentru România:  Ministerul Mediului, Apelor și Pădurilor  Bulevardul Libertății nr.12, sector 5, București, Cod 040129, România,  tel: +40214089584  Punct de Contact:  Dna Dorina MOCANU  Director General Direcția Generală Evaluare Impact, Controlul Poluării și Schimbări Climatice  E-mail: [dorina.mocanu@mmediu.ro](mailto:dorina.mocanu@mmediu.ro)  Dna Anca Apreutesei  Șef Serviciu  Direcția Generală Evaluare Impact, Controlul Poluării și Schimbări Climatice  E-mail: [anca.apreutesei@mmediu.ro](mailto:anca.apreutesei@mmediu.ro)  Punct focal:  Dna Anamaria Stanciu  Consilier asistent  Direcția Generală Evaluare Impact, Controlul Poluării și Schimbări Climatice  E-mail: [anamaria.stanciu@mmediu.ro](mailto:anamaria.stanciu@mmediu.ro)  Pentru Ucraina:  **Doamna Olena HRYTSAK**  Punctul focal ucrainean pentru Convenția UNECE Espoo și Protocolul acesteia  Strada Mytropolyta Vasylya Lypkivskogo, nr. 35, 03035 KIEV  Telefon: +38 050 352 10 57  (044) 206 31 50  Fax: (044) 206 31 07  E-mail: [hrytsac@mepr.gov.ua](mailto:hrytsac@mepr.gov.ua)  [nfo@mepr.gov.ua](mailto:nfo@mepr.gov.ua)  [ovd@mepr.gov.ua](mailto:ovd@mepr.gov.ua) |
| *Mijloace prin care părțile afectate sunt rugate să transmită scrisorile* | Prin e-mail către:  Ministerul Mediului al Republicii Moldova  Direcția Politici de Prevenire a Poluării  Bulevardul Ștefan cel Mare și Sfânt, 162 mun. Chișinău, Republica Moldova  Doamna Angela Panciuc, consultant principal  E-mail: [angela.panciuc@mediu.gov.md](mailto:angela.panciuc@mediu.gov.md)  Tel: +373 (22) 204-599  Doamna Carolina Eremei, consultant principal  E-mail: [carolina.eremei@mediu.gov.md](mailto:carolina.eremei@mediu.gov.md)  Tel: +373 (22) 204-572 |